CELEX: 32020R0538
Language: et
Date: 2020-04-17 00:00:00
Title: Nõukogu määrus (EL, Euratom) 2020/538, 17. aprill 2020, millega muudetakse kulukohustuste koguvaru ulatuse osas määrust (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020

17.4.2020   
               
               
                  ET
               
               
                  Euroopa Liidu Teataja
               
               
                  LI 119/1
               
            
         NÕUKOGU MÄÄRUS (EL, Euratom) 2020/538,
         17. aprill 2020,
         millega muudetakse kulukohustuste koguvaru ulatuse osas määrust (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 312,
         võttes arvesse Euroopa Aatomienergiaühenduse asutamislepingut, eriti selle artiklit 106a,
         võttes arvesse Euroopa Komisjoni ettepanekut,
         võttes arvesse Euroopa Parlamendi nõusolekut,
         olles edastanud seadusandliku akti eelnõu liikmesriikide parlamentidele,
         toimides seadusandliku erimenetluse kohaselt
         ning arvestades järgmist:
         
                     (1)
                  
                  
                     COVID-19 puhang ja sellega kaasnev rahvatervise- ja majanduskriis, mis nõuavad erakordsete meetmete võtmist, avaldavad suurt survet nii mitmeaastase finantsraamistiku (MFF) ülemmäärade piires kui ka väljaspool neid kasutada olevatele rahalistele vahenditele.
                  
               
                     (2)
                  
                  
                     Selleks et liidul oleks võimalik rahastada nõukogu määruse (EL) 2020/521 (1) alusel asjakohast reageerimist COVID-19 puhangule ja sellega kaasnevale rahvatervise- ja majanduskriisile, on vaja muuta kulukohustuste koguvaru raames kättesaadavate assigneeringute kasutamise eesmärki majanduskasvu ja tööhõivet, eelkõige noorte tööhõivet, ning rände- ja julgeolekumeetmeid puutuvas osas.
                  
               
                     (3)
                  
                  
                     Käesolev määrus on otseselt seotud rahastamisega, mis sisaldub liidu 2020. aasta üldeelarve paranduseelarves nr 2 ning mille raames võetakse kasutusele kulukohustuste koguvaru, et rahastada COVID-19 puhanguga seotud meetmeid. Nimetatud paranduseelarvega täieliku kooskõla tagamiseks tuleks käesolevat määrust kohaldada alates selle vastuvõtmise kuupäevast.
                  
               
                     (4)
                  
                  
                     Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu (edaspidi „väljaastumisleping“) (2) artikli 135 lõikega 2 on ette nähtud, et Ühendkuningriigi suhtes ei kohaldata nõukogu määruse (EL, Euratom) nr 1311/2013 (3) muudatusi, mis võetakse vastu kõnealuse väljaastumislepingu jõustumise kuupäeval või pärast seda kuupäeva, kui need muudatused mõjutavad Ühendkuningriigi finantskohustusi. Käesolevas määruses sätestatud muudatused piirduvad kulukohustuste koguvaru kasutamise eesmärgi muutmisega ning ei suurenda finantskohustusi. Seetõttu on asjakohane täpsustada, et väljaastumislepingu artikli 135 lõike 2 tähenduses ei mõjuta käesolevas määruses sätestatud muudatused Ühendkuningriigi finantskohustusi ning seega kohaldatakse neid Ühendkuningriigi suhtes.
                  
               
                     (5)
                  
                  
                     Võttes arvesse COVID-19 puhangut ja vajadust pakkuda sellele asjakohaseks reageerimiseks kiireloomulist rahastamist, peeti asjakohaseks teha erand kaheksa nädala pikkusest tähtajast, millele on osutatud Euroopa Liidu lepingule, Euroopa Liidu toimimise lepingule ja Euroopa Aatomienergiaühenduse asutamislepingule lisatud protokolli nr 1 (riikide parlamentide rolli kohta Euroopa Liidus) artiklis 4.
                  
               
                     (6)
                  
                  
                     Määrust (EL, Euratom) nr 1311/2013 tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EL, Euratom) nr 1311/2013 muudetakse järgmiselt.
            
                        1)
                     
                     
                        Artikli 3 lõike 2 teine lause asendatakse järgmisega:
                        „Kulukohustuste assigneeringud võib eelarvesse kanda finantsraamistiku asjaomaste rubriikide ülemmääradest suurematena, kui on vaja kasutada hädaabireservi, Euroopa Liidu Solidaarsusfondi, paindlikkusinstrumendi, Globaliseerumisega Kohanemise Euroopa Fondi, ettenägemata kulude varu, noorte töötuse vähendamiseks ja teadusuuringute tõhustamiseks ette nähtud erilise paindlikkuse ning kulukohustuste koguvaru vahendeid vastavalt nõukogu määrusele (EÜ) nr 2012/2002, (*1) Euroopa Parlamendi ja nõukogu määrusele (EL) nr 1309/2013 (*2) ning institutsioonidevahelisele kokkuleppele eelarvedistsipliini, eelarvealase koostöö ning usaldusväärse finantsjuhtimise kohta (*3).
                        
                           (*1)  Nõukogu 11. novembri 2002. aasta määrus (EÜ) nr 2012/2002 Euroopa Liidu solidaarsusfondi loomise kohta (EÜT L 311, 14.11.2002, lk 3)."
                        
                        
                           (*2)  Euroopa Parlamendi ja nõukogu 17. detsembri 2013. aasta määrus (EL) nr 1309/2013, mis käsitleb Globaliseerumisega Kohanemise Euroopa Fondi (2014–2020) ja millega tunnistatakse kehtetuks määrus (EÜ) nr 1927/2006 (ELT L 347, 20.12.2013, lk 855)."
                        
                        
                           (*3)  2. detsembri 2013. aasta institutsioonidevaheline kokkulepe Euroopa Parlamendi, nõukogu ja komisjoni vahel eelarvedistsipliini, eelarvealase koostöö ning usaldusväärse finantsjuhtimise kohta (ELT C 373, 20.12.2013, lk 1).“"
                        
                     
                  
                        2)
                     
                     
                        Artiklit 14 muudetakse järgmiselt.
                        
                                    a)
                                 
                                 
                                    Pealkiri asendatakse järgmisega:
                                    „Kulukohustuste koguvaru“;
                                 
                              
                                    b)
                                 
                                 
                                    lõige 1 asendatakse järgmisega:
                                    
                                       „1.   Finantsraamistiku kulukohustuste assigneeringute ülemmäärade raames olemas olevad varud moodustavad finantsraamistiku kulukohustuste koguvaru, mis tuleb teha kättesaadavaks lisaks finantsraamistikus aastate 2016–2020 kohta kindlaks määratud ülemmääradele.“
                                    
                                 
                              
                  
         
            Artikkel 2
            Käesolev määrus jõustub selle Euroopa Liidu Teatajas avaldamise päeval.
            Seda kohaldatakse alates selle vastuvõtmise kuupäevast.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 17. aprill 2020
            
               
                  Nõukogu nimel
               
               
                  eesistuja
               
               G. GRLIĆ RADMAN
            
         
         
            (1)  Nõukogu 14. aprilli 2020. aasta määrus (EL) 2020/521, millega aktiveeritakse määruse (EL) 2016/369 kohane erakorraline toetus ja muudetakse määruse sätteid, võttes arvesse COVID-19 puhangut (ELT L 117, 15.4.2020, lk 3).
         
            (2)  ELT L 29, 31.1.2020, lk 7.
         
            (3)  Nõukogu 2. detsembri 2013. aasta määrus (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020 (ELT L 347, 20.12.2013, lk 884).